เมื่อเดือนที่แล้วมีอาการประจำเดือนมานานกว่าปกติ มาตั้งแต่วันที่ 2 จนถึงวันที่ 11 นับได้เป็นเวลา 10 วันค่ะ เลยไปหา ให้ยาปรับฮอร์โมนมาทาน พอทานแล้วประจำเดือนหยุด แต่ตอนนี้มีเลือดออกไม่แน่ใจว่าใช่ประจำเดือนไหม เพราะมีอาการปวดท้องเป็นบางวัน เป็นมาประมาณ 1 อาทิตย์แล้วค่ะ ออกมาน้อยมากๆ ออกมาเป็นบางเวลา บางวัน ออกตอนไปเข้าห้องน้ำอย่างเดียวค่ะ ประมาณ ไม่กี่หยด ไม่ทราบว่าสาเหตุมาจากอะไรหรอคะ ปล.มีแฟนเป็นทอมค่ะ
สวัสดีค่ะ หากมีประจำเดือนมาตั้งแต่ 2-11 ก.ค. ถือว่านานกว่าปกติ และเมื่อไปพบแพทย์ ได้ยาปรับฮอร์โมนมาทาน แล้วประจำเดือนได้หยุดไป ก็ถือว่าไม่ได้อันตรายอะไร และแสดงว่าไม่น่าเกิดจากการมีโรคอะไร น่าจะเกิดจากการผลิตฮอร์โมนของรังไข่ที่ผิดปกติไปค่ะและในเดือน ส.ค. นี้ หากได้มีเลือดออกมานาน 1 สัปดาห์ ก็น่าจะเป็นประจำเดือนได้ เพราะอยู่ในช่วงวันที่ที่ประจำเดือนน่าจะมาค่ะ ส่วนการที่เลือดประจำเดือนมีปริมาณน้อยมาก อาจเกิดจากการที่ได้ที่ทานยาปรับฮอร์โมนไปในรอบที่แล้วค่ะแนะนำควรสังเกตอาการไปก่อน หากเลือดออกไม่นานเกิน 10 วัน ก็ไม่ได้ถือว่าผิดปกติอะไร แต่หากเลือดออกนานเกิน 10 วัน หรือประจำเดือนในรอบต่อไป ยังคงมีปริมาณที่น้อยมากมากอีก ก็ควรกลับไปพบแพทย์เพื่อหาสาเหตุเพิ่มเติมต่อไปค่ะ